Zyber Konçi

Zyber Konçi (1 janar 1927 – 19 janar 2015) ishte pedagog dhe trajner futbolli që drejtoi ekipin kombëtar të Shqipërisë. Ai ka pasur një rol të madh në zhvillimin e futbollit shqiptar gjatë viteve '50-'60. 

 Karriera si trajner 
Zyber Konçi drejtoi kombëtaren në dy periudha: nga tetori 1963 deri në maj 1965 dhe gjatë muajve shtator-dhjetor 1980. Ai ishte trajneri i parë që drejtoi Shqipërinë në fazën kualifikuese të një turneu të madh, në Kampionatin Evropian të Kombeve të vitit 1964, ku arriti edhe fitoren e parë të Shqipërisë në një ndeshje kualifikuese kundër Danimarkës.

Ai ishte gjithashtu trajneri që aktivizoi lojtarin më të ri ndonjëherë në ekipin kombëtar shqiptar, Iljaz Çeço të Dinamos, vetëm 17 vjeç, në një ndeshje miqësore kundër Algjerisë më 11 tetor 1964, që përfundoi në barazim 1–1.Aventura me “fëmijët” e Kombëtares 

Krijoi ekipin e njohur të "Shkollës Sportive", Shkëndisë, që prodhoi talentet e futbollit shqiptar. Ky ekip u bë një model për zhvillimin e talenteve të rinj dhe një shembull i suksesit të metodave të tij të trajnimit.

 Jeta dhe vdekja 
Konçi u arsimua në Universitetin e Edukimit Fizik të Pragës, në Çekosllovaki dhe solli metoda shkencore në Institutin Shqiptar të Kulturës Fizike dhe Sporteve. Pas kthimit në Shqipëri, ai solli për herë të parë qasjen shkencore të analizës së lëvizjes, tekniko-taktike dhe planifikim të cikleve stërvitore. Gjatë kohës kur punonte si pedagog në Institutin e Kulturës Fizike “Vojo Kushi” dhe si drejtues teknik i Shkollës së Mjeshtërisë Sportive “Shkëndija”, Konçi hartoi programet e para të mirëfillta mësimore për trajnimin e futbollistëve të rinj, që integronin dijet e mjekësisë sportive, fiziologjisë, psikologjisë dhe didaktikës. Metodologjia shkencore e tij mbetet referencë edhe sot për brezat e rinj të trajnerëve dhe pedagogëve sportivë. 

Ai ndërroi jetë më 19 janar 2015, në moshën 88-vjeçare.Ndahet nga jeta Zyber Konçi  - Gazeta SHQIP 

 Themeluesi i akademisë "Shkëndija" 
Në vitin 1968, Zyber Konçi themeloi Shkollën e Mjeshtërisë Sportive "Shkëndija", duke krijuar një skuadër të re me lojtarë të rinj e të talentuar. Skuadra e Shkëndijës u bë model për zhvillimin e talenteve dhe aplikimin e një filozofie të re loje në futbollin shqiptar. 

Shkëndija nuk ishte thjesht një skuadër futbolli, por një projekt i mirëfilltë arsimor dhe sportiv. Për këtë ide,  Zyber Konçi u ndikua nga përvoja e tij në akademitë sportive të Evropës Qendrore. Në vitin 1968, në bashkëpunim me Ministrinë e Arsimit dhe duke pasur mbështetjen e Institutit të Kulturës Fizike (IKF) “Vojo Kushi”, Konçi arriti të krijonte Shkollën e Mjeshtërisë Sportive, e cila më vonë do të njihej si Shkëndija. Për herë të parë në Shqipëri, futbolli strukturohej si një disiplinë mësimore, me program shkollor, plan trajnimi, seleksionim teknik dhe orientim profesional për nxënësit.

Zyberi ndërtoi një sistem akademie elitare, pasi fëmijët përzgjidheshin përmes konkurseve dhe spartakiadave, mësonin teorinë e praktikën e futbollit dhe rriteshin në një mjedis disipline, sportiviteti dhe edukimi moral. Në fushë, Shkëndija luante me një stil të një loje të shpejtë, kolektive, taktike dhe fizike, shumë afër futbollit total që kishte shpërthyer në Holandë.  Në pak vite, ajo prodhoi një brez të tërë futbollistësh të talentuar që më pas u bënë drejtues e figura të njohura të sportit shqiptar. 

 Referime 
Kategoria:Biografi shqiptare
Kategoria:Trajnerë të kombëtares së Shqipërisë